**ΑΝΑΚΟΙΝΩΣΗ**

**ΑΠΟΔΟΧΗ-ΠΑΡΑΛΑΒΗ ΔΩΜΑΤΙΟΥ ΣΤΙΣ ΦΟΙΤΗΤΙΚΕΣ ΕΣΤΙΕΣ ΕΛΜΕΠΑ – ΚΑΤΑΘΕΣΗ ΕΓΓΥΗΣΗΣ**

Ενημερώνουμε τους δικαιούχους φοιτητές/τριες για στέγαση κατά το ακαδημαϊκό έτος 2025-2026 ότι μπορούν να παραλάβουν το δωμάτιο τους **από 01/09/2025 έως και 20/09/2025** μόνο τις εργάσιμες ημέρες και ώρες 08:00 με 13:30 από τον υπεύθυνο διαχειριστή των φοιτητικών εστιών.

Πριν από την παραλαβή των δωματίων οι δικαιούχοι φοιτητές/τριες υποχρεούνται να :

1. Καταθέσουν το ποσό των 120,00€ ως εγγύηση για την καλή χρήση του δωματίου σε τραπεζικό λογαριασμό με τα παρακάτω στοιχεία:

**ΤΡΑΠΕΖΑ ΠΕΙΡΑΙΩΣ**

**GR41 0171 3660 0063 6616 5565 084**

**ΔΙΚΑΙΟΥΧΟΣ: ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ ΕΛΛΗΝΙΚΟΥ ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ**

**Αιτιολογία: ΟΝΟΜΑΤΕΠΩΝΥΜΟ – ΑΡΙΘΜΟΣ ΜΗΤΡΩΟΥ – ΕΓΓΥΗΣΗ ΔΙΑΜΟΝΗΣ ΦΟΙΤΗΤΙΚΕΣ ΕΣΤΙΕΣ 2025-2026**

1. Αποδεχθούν ηλεκτρονικά τη διαμονή τους στις Φοιτητικές Εστίες του Ελληνικού Μεσογειακού Πανεπιστημίου καθώς και τον Εσωτερικό Κανονισμό Λειτουργίας των Εστιών στην ηλεκτρονική διεύθυνση <https://morpheus.hmu.gr/application/new/1392> Στην ίδια εφαρμογή αποδέχονται-υπογράφουν το συμφωνητικό διαμονής με τα παραρτήματά του.

Επισημαίνεται ότι στην ίδια ηλεκτρονική διεύθυνση πρέπει να δηλώσουν οι φοιτητές/τριες τη **μη αποδοχή δωματίου** αν δεν επιθυμούν τη διαμονή τους στις Φοιτητικές Εστίες.

**ΠΡΟΣΟΧΗ**: Κατά την παραλαβή των δωματίων οι φοιτητές/φοιτήτριες υποχρεούνται να δηλώσουν ηλεκτρονικά την παραλαβή του δωματίου και των αντικειμένων που περιλαμβάνονται σε αυτό. Η δήλωση αυτή είναι υποχρεωτική προκειμένου να ολοκληρωθεί η εγγραφή των φοιτητών/τριών στο μητρώο διαμενόντων στις Φοιτητικές Εστίες.